# Csúzi Cseh Jakab

### A Wikipédiából, a szabad lexikonból.

Csúzi Cseh Jakab (Losonc, 1639 – Pápa, 1695. március 22.) teológiai doktor, református lelkész

## [szerkesztés] Élete

Iskoláit Pápán kezdte, hol a törvényeknek 1652-ben irt alá. Felsőbb tudományok hallgatására külföldi egyetemekre ment: 1663. október 22-től Amszterdamban járt, 1665-ben Utrechtben is megfordult. Amszterdamban lett theologiai doktor 1665-ben. Hazájába viszatérve, előbb kecskeméti rektor, 1668-ban pedig komáromi második lelkész lett, de innét 1673. elején Hofkirchen Károly várparancsnok katonai hataommal a református tanítókkal és tanulókkal együtt a városból kiűzte. Ezután Losoncra ment prédikátornak. 1674. március 5. a rendkívüli törvényszék elé idéztetett Pozsonyba s április 4. fej- és jószágvesztésre itéltetvén, fogságban maradt ott két hónapig, azután Sárvárra vitték, hol egy évig volt börtönben. 1675 júniusában Triesztbe szállították; a csapatnak kisérő kapitánya hajlandó volt néhányukat váltságdíj mellett szabadon bocsátani; ennek beszerzésére Bécsbe küldötte Csuzit, ki a magával hozott összegért Beregszászy Istvánnal együtt szabadon bocsáttatott. Megfordult ezután Svájcban és onnan haza érkezvén, Losoncon (1676.) lelkészi hivatalát ismét elfoglalta. 1680-ban már kocsi komárom megyei református lelkész volt. Megjelent az 1681. soproni országgyűlésen. 1681–1682-ben debreceni prédikátor volt. 1683. november 7. ismét a losonciak választották papjuknak. 1683. november 7. lett debreceni rendes lelkész és 1692 őszén, a Séllyei István halála után Pápára hívták lelkésznek. 1693-ban a veszprémi augusztusban tartott szuperintendentialis gyűlésen a pápai, vagy veszprémi egyházkerület püspökévé választatott.

## [szerkesztés] Munkái

1. Disputatio Metaphysica De Necessario et Contingente... Patachini, 1660.

2. Disputatio theologica de novitate papismi. Franequerae, 1665.

3. S. Scriptura XX concionibus explicata. U. ott, 1667.

4. Kincses Tar-haz Avagy Az élő s elevenítő Igaz Hitnek Idvesseges Gyakorlása... U. ott. (Az ajánlás kelte: Irám Comáromban, 1668. Esztendőben Szent Ivan havának 27. napján.)

5. Lelki Bölcsességre Taníto Oskola... U. ott, 1680.

6. Edom Ostroma. Avagy, Abdias Profeta Latásának, egynehány Elmelkedesekben foglaltatott világos Magyarazattya... U. ott, 1682.

7. Alkalmatos időben mondott Beszed, a Szenteknek Edgyessegeről, Egyházi Gyűlésnek szine előtt praedikáltatott a Veszprémi Templomban 9. Aug. 1693. U. ott, 1694.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../c/s/%C3%BA/Cs%C3%BAzi_Cseh_Jakab_81c3.html"

Kategória: Magyar református egyházi személyek

##### Views

- Szócikk
- Vitalap
- Aktuális változat

##### Keresés